Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 286

3. kukorica glutén takarmány, amely általában legalább 20 tömeg% fehérjét (nitrogén× 6,25) tartalmaz, és főként magburok- és magbéldarabokból, kukorica gluténből és esetleg áztatólé koncentrátumból áll; ez utóbbiak mind a kukoricából történő keményítőgyártás melléktermékei. Ezek a termékek tartalmazhatnak maradékokat a nedves eljárású kukoricacsíra olaj kinyeréséből. Ide tartoznak a fenti termékek labdacs (pellet) formára tömörítve is. Ezen alszámok alá csak a szárazanyagra számított 28 tömeg%-ot meg nem haladó keményítőtartalmú áruk tartoznak, valamint zsírtartalmuk nem haladhatja meg a szárazanyagra számított 4,5 tömeg%-ot. A termékek ennél magasabb keményítőtartalommal általában a 11. Árucsoportba, a 23.02 vagy a 23.09 vtsz. alá tartoznak, jellegüktől függően. Ugyanez vonatkozik a kukoricából nedves eljárással a keményítőgyártástól eltérő módszerrel kivont termékeket (kukoricaszemek szitálási maradékait, őrölt kukoricaszemeket, száraz eljárású kukoricacsíra olaj kinyerésének maradékait) tartalmazó árukra. Az áztatólé koncentrátum fehérjetartalmától függetlenül a 2303 10 90 alszám alá osztályozandó. 2303 10 90 Más Ezen alszám értelmében a maniókagyökérből történő keményítőgyártás maradéka olyan terméket jelent, amelynek szárazanyagra számított keményítőtartalma a 40 tömeg%-ot nem haladja meg. Ha a keményítőtartalma ennél magasabb, a termék liszt vagy dara formájában a 1106 20 10—1106 20 90 alszámok alá osztályozandó. A labdacs (pellet) formájú áruk a 0714 10 10 alszám alá tartoznak. Ide tartozik még:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes